**Мектеп жасына дейінгі балалардың біліктері мен дағдыларының**

**даму деңгейлерін қадағалау бойынша 2020-2021 оқу жылындағы бастапқы даму деңгейінің салыстырмалы қортындысы**

Мектепке дейінгі білім беруде сапалы қызметті қамтамасыз етуде мектепке дейінгі жастағы балалардың біліктері мен дағдыларын дамытудың маңызы өте зор.

Мониторинг - баланың түрлі кезеңде даму динамикасын анықтауға, педагогтің алдағы іс-әрекетін белгілеуге, мектеп жасына дейінгі баланың жеке дамуына қажетті жұмыстарды жүргізуге мүмкіндік береді.

Мектеп жасына дейінгі балаларда біліктері мен дағдыларының дамуын бақылау бойынша мониторинг жүргізу үшін индикаторлар жүйесі әзірленді және енгізілді.

Баланың күтілетін нәтижелерге жетуі педагог баланың дамуын үнемі бақылауы, яғни мониторинг жүргізуі арқылы іске асырылады.

Мониторинг баланың даму динамикасын, оның түзету жүргізуді қажет ететін ерекшеліктерін ашуға, өзара әрекет ету тәсілдерін өзгертуге, педагогтің тарапынан қамқорлық пен көңіл бөлуге ықпал ететін, арнайы ұйымдастырылған, жүйелі бақылауды қарастырады.

Белгілі болғандай мониторинг:

- мектепке дейінгі білім берумен ұсынылатын қызметтердің сапасын жақсартуға бағытталған ақпаратты жинау және өңдеу;

- Үлгілік оқу бағдарламасының күтілетін нәтижелеріне сәйкес балаларда біліктер мен дағдылардың даму деңгейлерін айқындау;

- білім беру процесін жеке және топтық жоспарлау.

Бүгінгі күні білім басқармаларының мәліметтері бойынша республиканың мектепке дейінгі ұйымдарында 2020-2021 жылы **827 503** бала, оның ішінде мектепалды даярлық топтарында **147 352** бала, жалпы білім беретін мектептердің мектепалды даярлық сыныптарында **177 663** бала, жекеменшік балабақшада 39**6 399** бала тәрбиеленуде.

- 5 жастан 6 жасқа дейін – **325 015** бала.

Оның ішінде мектепке дейінгі ұйымдарда қашықтықтан мектепалды даярлық топтарында **123 660** бала, ал мектепалды даярлық сыныптарында **109 933** бала оқиды.

Балалардың біліктері мен дағдыларының даму деңгейінің оң нәтижелеріне жеткен өңірлерді атап өтуге болады. Осылайша, 2020-2021 оқу жылында мектепалды даярлық топтары мен сыныптарының балаларының біліктері мен дағдыларының дамуын қадағалау бойынша бастапқы мониторинг көрсеткіштерін талдау нәтижесінде мынадай көрініс қалыптасты:

- мектепалды даярлық топтарының жоғары деңгей көрсеткіші: Шымкент қаласы - 92%, Жамбыл облысы - 92%, Павлодар облысы - 88%, Қостанай облысы - 85 %, Республика бойынша – 78 %;

- жеке меншік балабақшадағы мектепалды даярлық топтарының жоғары деңгей көрсеткіші: Нұр-Сұлтан қаласы - 97%, Шымкент қаласы - 92%, Жамбыл облысы - 92%, Республика бойынша – 77 %;

- мектепалды даярлық сыныптарының жоғарғы деңгей көрсеткіші: Нұр-Сұлтан қаласы - 98%, Алматы қаласы - 92%, Жамбыл облысы - 92%, Шымкент қаласы - 92%, Республика бойынша – 80 %.

Мектепалды даярлық топтарының арасында төмен деңгей көрсеткіші: Атырау облысы - 51%, Батыс-Қазақстан облысы - 62%.

Жеке меншік балабақшалар арасында: Атырау облысы - 45%, БҚО - 58%.

|  |  |  |
| --- | --- | --- |
| **Оқу жылы** | **Балалардың жасы** | **Бастапқы**  **мониторинг нәтижелері** |
| 2019-2020 | 5-6 жас | 70,7% |
| 2020-2021 | 5-6 жас | 79% |

Мектепалды даярлық сыныптар арасында: Алматы облысы - 50%, БҚО - 65%.

Осылайша, балалардың біліктері мен дағдыларының даму деңгейіне жүргізілген талдаудан келесі ұсынымдар беріледі:

- даму деңгейі төмен балаларға ерекше көңіл бөле отырып, балалардың біліктері мен дағдыларының даму деңгейін арттыру бойынша қосымша шаралар қабылдау.